text: NSÍ leikti seinnapartin 1-1 javnleik móti FC Suðuroy í Vági. Christian Høgni skjeyt okkara mál tíðliga í dystinum, meðan FCS javnaði við beinleiðis frísparki beint undan hálvleik.
text: #000001
text: Fitt av viðhaldsfólki var farið suður um fjørð við Regina Baltica. Og fleiri okkara kendu tað á okkum, at í dag fór at bragda. Hetta hóast FC Suðuroy so dyggiliga setti HB uppá pláss í Gundadali her fyri.
text: #000002
text: Dysturin byrjaði við tolnum uppspæli hjá NSÍ, meðan FC Suðuroy í stóran mun spældu bóltin skjótt fram til Manuka og Jón Krosslá Poulsen. NSÍ hevði meira av spælinum frá dystarbyrjan og eydnaðist tað eftir 10 minuttir at fáa hol á. Jann Ingi skjeyt úr 20 metrum, men rakti ikki rættliga bóltin, ið fór út til Klæmint, ið frá baklinjuni legði hann fyri føturnar á Christian Høgna, ið fekk trýst bóltin inn. 1-0 til NSÍ.
text: #000004
text: NSÍ stýrdi í stóran mun spælinum í fyrra hálvleiki uttan at koma til teir heilt stóru kjansirnar. FC Suðuroy fekk ikki rættiliga kontraspælið at koyra.
text: #000005
text: Í seinastu løtuni av fyrsta hálvleika fær FC Suðuroy tó eitt fríspark beint uttanfyri brotsteigin í teirra vinstru síðu. Mamuka skrúvaði bóltin uppum múrin og upp í hornið – eitt sera vakurt frísparksmál. Hetta var seinasta sparkið í fyrra hálvleiki. Tað kendist hugtungt, at vit eftir sera stóra yvirvág í spæli bert høvdu javnleik í hálvleikinum.
text: #000006
text: Í stóran mun endurtók mynstrið seg í seinna hálvleiki. NSÍ spældi tolið og í stóran mun væl, meðan FC Suðuroy tóktist nøkt við støðuna.
text: #000007
text: Í 74. minutti fekk Kasper Schultz reytt kort fyri at fella Christian Høgna, og gav hetta okkum saman við offensivum innskiftingum av Debes, Erland og Árna fyri Boga, Jens og Jann Inga eina ørgrynnu av kjansum seinastu løtuna. Árni kom sera nær við at fáa bóltin inn við handaru stong. Einaferð fór hann í málið, men varð dømdur rangstæddur, og Christian Høgni skjeyt á tvørtræið heilt í endanum.
text: #000008
text: Sigast má, at tað kendist veruliga, sum at spælið var til ein sigur í dag. Men hetta bleiv ikki. Endaliga úrslitið varð 1-1.
text: #000009
text: Tætta kappingin í oddinum á Vodafonedeildini, har øll taka stig frá øllum, ger, at vit framvegis eru á odda, eitt stig frammanfyri HB.
text: #000010
text: Fimm umfør resta av kappingini. Nú hósdagin kl. 17.30 møta vit Víkingi við Løkin.
text: #000011
text: Eftir dystirnar móti B68 og síðan B36 hava tit havt høvið at velja dagsins mann í teimum báðum dystunum. Fyrru atkvøðugreiðsluna gjørdust stóru profilarnir báðir, tvímálsskjúttin Jann Ingi Petersen og brotsparksbjargarin, András Gángó, púra javnir við 36% (94 atkv.) í part. Tað gekk ógvuliga javnt á millum András og Jann Inga í atkvøðugreiðsluni. Og hetta...
text: #000013
text: Undan dystinum hósdagin hava vit spurt ein fjeppara hjá mótstøðuliðinum nakrar spurningar. Hesu ferð er fjepparin Eric Stefansson, formaður í fjepparafelagnum hjá Gefle IF, ið er nevnt Sky Blues. 1. Namn och ålder? Eric Stefansson, 24 år och ordförande i Gefle IF Supporterklubb Sky Blues. 2. Har du varit aktiv fotbollsspelare och vilken position spelade...
text: #000016
text: Einar dagsins maður móti B71
text: #000018
text: Síðani 2-0 dystin móti B71 við Løkin seinasta leygardag hava heili 204 nýtt høvi at velja dagsins mann í dystinum. Tað eru serliga verjuleikararnir Einar og Petur Pauli, sum hava ligið í oddinum alla vikuna. Tá avtornaði valdu tit føðingardagsbarnið Einar T. Hansen til dagsins mann við 50 atkvøðum (25 %) í mun til tær...
text: #000019
text: NSÍ og Jonleif Højgaard skrivaðu í gjár undir ein 2-ára sáttmála. Jonleif er 26 ára gamal og býr á Toftum. B68 hevur ferðast ímillum bestu og næstbestu deildina seinnu árini, og Jonleif hevur spælt 187 landskappingardystir við besta liðnum hjá toftamonnum. Hann hevur skotið 60 mál í báðum teimum ovastu deildunum. – Eg eri spentur...
text: #000022
text: Síðani dystin móti AB týskvøldið hava tit havt høvi at velja dagsins mann móti AB. Nú atkvøðugreiðslan er stongd, liggur Christian Høgni Jacobsen á odda við 27% av atkvøðunum. Hann fekk íalt 46 av teimum 172 givnu atkvøðunum. Nummar tvey og trý eru Klæmint og Jann Ingi við ávikavist 26% og 10%. Klæmint er fyri...
text: #000028